ร้านอาหารญี่ปุ่นน้องใหม่ภายใต้การบริหารของนารายณ์พิซเซอเรีย ถือว่าเป็นอีกตัวเลือกหนึ่งที่น่าสนใจในเวลาอาหารเที่ยงยามบ่ายที่ท้องร้อง แถมร้านคนไม่ค่อยเยอะ อยู่ในมุมเงียบสงบจึงไม่พลาดที่จะลองค่ะ 555 ร้านนี้ตั้งอยู่ที่ชั้น 4 ติดกับร้านนารายณ์พิซเซอเรียและร้าน toast2u ร้านขนมหวานในเครืออีกร้านหนึ่ง เมนูอาหารจะมีทั้งอาหารญี่ปุ่นทั่วไปแบบจานแยกและเซ็ท เมนูยากิโทริและเมนูนาเบะค่ะ จากที่เคยเห็นโปรโมชั่นในเว็บ wongnai ที่เคยลงแต่ไม่มีโอกาสได้ไปลอง ครั้งนี้เราเลยตกลงปลงใจจะลองเมนูนาเบะดูค่ะ

เมนูที่สั่งเป็น 
**หม้อไฟญี่ปุ่นหมู (199 บาท) :: เป็นชุดหม้อไฟที่ยกมาตั้งบนเตาที่มีอยู่ก่อน โดนเครื่องในหม้อไฟจะมีผักกาดขาว กะหล่ำปลี ซาลารี่ กวางตุ้ง แครอท เห็ดหอม เต้าหู้ขาว หมูสไลด์และไข่ 1 ฟองมาพร้อมช้อนไม้ใหญ่ยักษ์ รูปลักษณ์ภายนอกของนาเบะจะคล้ายกับชุดสุกี้ญี่ปุ่นของฟูจิมากค่ะ แต่รสชาติจะต่างกัน นาเบะน้ำซุปจะออกเค็มค่อนข้างมากส่วนชุดสุกี้ญี่ปุ่นที่ว่าเท่าที่จำได้รสจะออกหวานกว่าค่ะ ส่วนหมูสไลด์นี่นิ่มมากค่ะ ปลื้มแบบฟิลลิ่งกินชาบู 555 ให้มาเยอะพอสมควรทั้งผักทั้งเนื้อหมู ชุดนี้สามารถสั่งข้าวมาทานเพิ่มคู่กันได้ แถมถ้ากินแบบไม่อิ่มมากสาวๆอย่างเราแบ่งกันสองคนได้แบบกำลังดีค่ะ
**เบนโตะหมูเกาหลี (159 บาท) ::  เซ็ทนี้คุณพ่อสั่งค่ะ จะมีเป็นปูอัด ข้าว สลัด กิมจิและหมูผัดซอสเกาหลี เป็นหมูชิ้นบางผัดกับซีอิ๊วเค็ม กะหล่ำปลีและแครอท แอบชิมหมูเกาหลีมารสชาติคล้ายๆหมูซีอิ๊วบ้านเราแต่ขอบอกว่าเค็มกว่ามากค่ะ รสเค็มโดดมาอย่างเด่นชัด 555 โชคดีที่มีข้าวช่วยไว้ เมนูนี้ไม่รู้ว่าพนักงานพลาดด้วยหรือเปล่านะคะ

สรุปแล้วเป็นร้านที่น่าสนใจอยู่ระดับหนึ่งกับเมนูนาเบะนี่แหละค่ะ 555 เมนูนาเบะยังมีให้ลองอีกหลายแบบแตกต่างกับตรงเครื่องที่ใส่ค่ะ ส่วนเมนูเซ็ทอื่นๆค่อนข้างๆเฉยๆค่ะ สไตล์คล้ายๆโออิชิ สำหรับเมนูย่างที่เป็นเมนูเด่นอีกอย่างหนึ่งของร้านยังไม่มีโอกาสได้ลองค่ะ ไว้ลองแล้วคราวหน้าจะมาบอกเล่าเก้าสิบใหม่นะคะ ^ ^
 